

# 2014-2015 елларда ТРның 110 торак пункты каты өслекле юллар белән тәэмин ителәчәк

*08.10.2013*


Тагын әле 700 дән артык авылны каты өслекле юллар белән тоташтырасы бар. Беренче чиратта бу эшне халкы 125 кешедән артык булган 110 авылда башкарырга кирәк булачак. Бу саннарны Татарстан Премьер-министры Илдар Халиков бүген ТР Транспорт һәм юл хуҗалыгы министрлыгы коллегиясенең киңәйтелгән утырышында белдерде. Утырыш “Дортрансэкспо”ның 13нче махсуслаштырылган күргәзмәсе кысаларында узды, ул Татарстан юл өлкәсе эшләренең агымдагы елның 9 ае нәтиҗәләренә багышланган иде.


Илдар Халиков искәртүенчә, әгәр 2010 елга кадәр республикада елына 10 торак пунктны каты өслекле юллар белән тәэмин иткән булсак, инде менә дүрт ел рәттән ел саен 50-60 торак пунктка каты өслекле юллар сузыла, Татарстанда соңгы 3 елда 150 дән артык авыл каты өслекле юллар белән тәэмин ителгән.


“Бу чаралар авылларны саклап калуга, авыл җирлекләрендә гамәлгә ашырылучы хөкүмәт программаларын гамәлгә ашыруга өлеш кертә”,-дип ассызыклады Илдар Халиков.Аның сүзләренчә, 2015 ел йомгаклары буенча республикада 125 тән артыграк кеше яшәгән авылларны каты өслекле юллар белән тәэмин итүне тәмамлау бурычы куелган, моның өчен ресурслар җитәрлек.



*“Татар-информ” МА*
2014-2015 елларда ТРның 110 торак пункты каты өслекле юллар белән тәэмин ителәчәк